stanford-oval/wikipedia huggingface dataset:
גונבי האופניים
הכרה ופרסים

הסרט זכה בפרס אוסקר לשם כבוד כסרט הטוב ביותר בשפה זרה שהופץ בארצות הברית באותה שנה (קטגוריית הסרט בשפה הזרה צורפה לאוסקר רק ב-1957), בפרס באפט"א לסרט הטוב ביותר בכל שפה שהיא לשנת 1950 ובפרס גלובוס הזהב לסרט הזר הטוב ביותר. הסינדיקט האיטלקי הלאומי לעיתונאי הקולנוע העניק לסרט פרסים רבים והוא נחשב לסרט קלאסי. הסרט זכה גם בפרס לסרט הטוב ביותר בשפה זרה מטעם מבקרי הקולנוע של ניו יורק לשנת 1949.
דווקא באיטליה נתקבל הסרט בביקורות לא אוהדות. חוץ מהמפלגה הקומוניסטית האיטלקית שתמכה בסרט, גונו הסרט ויוצריו על ידי העיתונות המקומית כמי שמשחירים את תדמיתה של איטליה ויש שאף ביקשו להחרימו.
השפעות

אורי זוהר העיד שזהו אחד מהסרטים הבודדים שיצא ממנו בסיום עם דמעות. על השפעת הסרט עליו אמר: ”הבנתי שמי שמבין ויודע קולנוע, עושה את זה בסמטה. עם אבן. עם דלת של בית. עם צריף. עם בן אדם. שניים.”
הבמאי האיטלקי אטורה סקולה בסרטו C'ervamo tanto amati ("אהבנו כל כך") משנת 1974, משתמש ב"גונבי האופניים" כנקודה עיקרית להערצה כמו גם לביקורת. ניקו, אחת הדמויות, נעשה אובססיבי לגבי הסרט. סרטו של סקולה מוקדש לדה סיקה.
הסרט העלילתי Pee-wee's Big Adventure, משנת 1985, המציג את Pee-Wee Herman, המנסה לאתר את אופניו הגנובים, –  הוא עיבוד חופשי של "גונבי האופניים".
בשנת 1989 הפיק הבמאי האיטלקי מאוריציו ניקטי (אנ') את הסרט "גונבי הסבונים" – פרודיה על הקולנוע הנאו־ריאליסטי האיטלקי .
הסרט הסאטירי ההוליוודי, "השחקן" משנת 1992, שאותו ביים רוברט אלטמן, משתמש ב"גונבי האופניים" כסמל לסרט מושלם שאינו הוליוודי, בעל סיום נוגה ומהסוג שאינו מקובל בהוליווד.
בפרק מתוך הסדרה "אלה הם חיי", מנסה אנג'לה ליזום את הדייט הראשון שלה עם ג'ורדן בצפייה ב"גונבי האופניים". בריאן לועג לתוכניותיה ושואל: ”האם את חושבת כי ג'ורדן קטלאנו יבין מילה אחת מ'גונבי האופניים'? את מבינה את זה רק כיוון שאני מסביר לך.”
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "גנבי האופניים", עמ' 70–72
גליזה 555

|  נתוני תצפית |
| --- | --- |
 קבוצת כוכבים:  מאזניים
 שמות נוספים:  HN במאזניים, LHS 2945
 סוג:  ננס אדום
 בהירות נראית:  11.317
 סיווג ספקטרלי:  M4.0V
 עלייה ישרה:  14ʰ 34ᵐ 16.81183ˢ מילי-שניות קשת בשנה
 נטייה:  ‏10.3965″ ‏31′ ‏12°‏- מילי-שניות קשת בשנה
 מאפיינים פיזיים
 בהירות מוחלטת:  12.38
 מרחק:  20.2  שנות אור 6.19  פארסק
 רדיוס:  0.31 רדיוסי שמש
 מסה:  0.22 מסות שמש
 עוצמת הארה:  פי 0.00096 מהשמש
 טמפרטורה:  3,150 K
 מהירות סיבוב:  0.52 קילומטר לשנייה
 מהירות רדיאלית:  −1.426±0.001 קילומטר לשנייה
 תנועה עצמית:  690 מילי-שניות קשת בשנה
 היסט:  159.9225±0.0546 אלפיות של שניות קשת
 מתכתיות:  0.168 
 
גליזה 555 (נקרא גם בשם HN במאזניים או LHS 2487) הוא ננס אדום בעל סיווג ספקטרלי M4 הנמצא בקבוצת הכוכבים מאזניים במרחק של 20.2 שנות אור (6.2 פארסק) מכדור הארץ.
הערות שוליים

↑  VizieR: LHS 2945, LHS Catalogue, 2nd Edition (Luyten 1979)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליזה 555".
גיל בולוטין

| --- | --- |

 לידה:  14 ביולי 1960 (בן 64) תל אביב-יפו, ישראל
 ענף מדעי:  כירורגיית לב-חזה 
 מקום לימודים:  אוניברסיטת בן-גוריון בנגב  אוניברסיטת מאסטריכט 
 מוסדות:  רמב"ם – הקריה הרפואית לבריאות האדם  הפקולטה לרפואה ע"ש רפפורט 
 
גיל בולוטין (למעלה) בטיסת הפרידה של יוסי יערי (למטה) מטייסת 107, 1994
גיל בולוטין (נולד ב-14 ביולי 1960) הוא פרופסור חבר קליני, מומחה לניתוחי לב וחזה ומנהל המחלקה לניתוחי לב, בקריה הרפואית רמב"ם משנת 2008. לשעבר טייס קרב בחיל האוויר הישראלי.
ביוגרפיה

נולד בתל אביב ב-1960. אביו עמנואל בולוטין גרפיקאי ואמו עדה שהייתה מורה. בולוטין הוא נכדה של הסופרת חנה לונץ בולוטין ונינו של אברהם משה לונץ. אחיו הם דנדן בולוטין ורון בולוטין.
בילדותו שיחק כדורגל בקבוצת הפועל תל אביב ילדים. בוגר תיכון מקצועי במגמת מכונות.
סיים קורס טיס מספר 92 בשנת 1980 במגמת קרב, ושירת בחיל האוויר כטייס קרב. הטיס מטוסי פנטום. עשרות שנים שירת במילואים בבית הספר לטיסה כמדריך במטוס פוגה.
בשנת 1985 התקבל ללימודי רפואה ב-אוניברסיטת בן-גוריון בנגב. המשיך את לימודי הרפואה בבית הספר לרפואה של האוניברסיטה העברית בירושלים, שם קיבל תואר דוקטור לרפואה. הוא בעל תואר דוקטור נוסף במחקר (PhD) בנושא: "טיפולים כירורגיים לאי ספיקת לב", מאוניברסיטת מאסטריכט שבהולנד.
התמחה בניתוחי לב וחזה במרכז רפואי כרמל בחיפה. בהמשך השתלם בתיקונים והחלפות של מסתמים בגישה מזערית בצפון קרוליינה, ארצות הברית. התמחה בניתוחים לאי ספיקת לב, השתלות לב, באוניברסיטת שיקגו שבארצות הברית וכן התמחות בניתוחים לפרפור עליות, באוניברסיטת מאסטריכט.
בולוטין הוא פרופסור חבר קליני בפקולטה לרפואה של הטכניון, ומנהל המחלקה לניתוחי לב ברמב"ם משנת 2008.
בין תחומי עיסוקיו: ניתוחים קורונריים רובוטים וניתוחים היברידיים.
בולוטין עוסק גם בניתוחים שניתן לעשותם ללא פתיחה של בית החזה. שיטה הנקראת "תיקון והחלפת המסתם המיטרלי בגישה מינימלית" (MINI- MITRAL). בשיטה הזו מגיעים אל המסתם המיטרלי דרך חתך קטן, מצד ימין, ומבצעים את הניתוח ללא פתיחת עצם החזה
בולוטין פיתח טכניקה לסגירת חור חוד הלב. על השיטה שעדיין בשלבי פיתוח נרשם פטנט בשותפות בית החולים רמב"ם ומשקיע שהקימו חברה.
ממחקריו

ממחקריו של בולוטין באתר PubMed
משפחה

בולוטין נשוי ללייקו ואב לשלוש בנות.
הערות שוליים

↑  פרופ' גיל בולוטין אתר בית החולים רמב"ם
↑   שי פוגלמן, דנדן בולוטין, באתר הארץ, 15 ביוני 2022
↑  גיל בולוטין- אורח לשישי זכרון יעקב שלי, אליס שני, 30 בנובמבר 2014
↑  "לב כסף" בגיל 47 נחת ד"ר גיל בולוטין במחלקה לניתוחי לב שבבית החולים רמב"ם. לפני שבעה חודשים פנתה הנהלת רמב"ם לבולוטין והציעה לו לשוב ארצה מהולנד, שם התמקצע בפלאי הרובוטיקה של הלב nrg, דן אבן, 28 במרץ 2008
↑  "לראשונה בישראל: ניתוח "היברידי" לטיפול בפרפור עליות בלב" 4 בנובמבר 2011 / אתר הרופאים של ישראל TheMEDICAL
↑  ניתוחי לב – הדילמות, השיקולים, הסיכויים ומה צופן התחום בעתיד רועי צור עם ד"ר גיל בולוטין, מנהל המחלקה לכירורגיית לב, הקריה הרפואית רמב"ם, 4 בינואר 2008
↑  סודות מחדר ההמצאות פרופ' גיל בולוטין, מנהל מחלקת כירורגית לב, מספר על האופן שבו ניתן לסגור את החור שבלב
| --- | --- |
בקרת זהויות :  NLI: 987007414524905171  VIAF: 56155464891802042547   WorldCat (עם VIAF): 56155464891802042547
גורגופוטמוס (נהר)

| --- | --- |

 מידע כללי
 אורך:  15 קילומטרים
 מוצא:  הר אוטה 
 שפך:  נהר הספרצ'יוס 
 מדינות באגן הניקוז:  יוון 
 
גורגופוטמוס (ביוונית: Γοργοπόταμος, "הנהר הגועש") הוא נהר בחלק הדרומי של פתיוטיס, מרכז יוון. קרוב לגבול עם פוקיס. בנהר חי הדג Pungitius hellenicus(אנ'). לדברי הפילוסוף הקדום הרודוטוס, בימי קדם הנהר נקרא הנהר "דיירה".
גאוגרפיה

נתיב הנהר עובר 4 ק"מ מצפון ל-פאביליאני וממערב להרי קומאריסטי. הנהר זורם דרך עמק מיוער ותלול. הנהר עובר מתחת לקו הרכבת אתונה–סלוניקי ודרך הכפר גורגופוטמוס, משם הוא נכנס למישורים. מתחבר לנהר ספרכיוס ליד ידרומליס, כ-5 ק"מ דרום מערבית ללאמיה.
היסטוריה

גשר הרכבת מעל הנהר התפרסם במלחמת העולם השנייה כמטרה לאחד ממבצעי החבלה הגדולים ביותר במלחמה – "מבצע הרלינג". ב-25 בנובמבר 1942, פוצץ הגשר על ידי כוח בריטי ופרטיזנים יוונים במטרה לנתק את קו האספקה שהועברה בין אתונה לסלוניקי (בעיקר עבור קורפוס אפריקה). הפיצוץ השמיד שניים מתוך ששת מזחי הגשר. בעקבות החבלה תנועת הרכבות נעצרה ל-6 שבועות. גדוד מהנדסי הרכבת ה-IV, מחטיבת מהנדסי הרכבת של הצבא המלכותי האיטלקי, שיקמו את הגשר ב-19 יום, המזחים ההרוסים הוחלפו בקורות פלדה שעדיין קיימות.
מאז המלחמה, האזור סביב הגשר משמש כאנדרטה.
המהנדס שתכנן ובנה את הגשר המקורי היה מהגר איטלקי בשם אגוסטינו טקוני, שהשתמש באותה תקופה בהנדסה חכמה תוך שימוש בחלקים ייחודיים שהקשו על שיקום הגשר. הכוחות הבריטיים בחרו לפוצץ את הגשר הזה מכיוון שכוח האבטחה היה קטן מהכוח התוקף. הגישה, הרתק והנסיגה היו טובים ביעד זה.
הערות שוליים

↑  Pawelek, Peter. "Operation Harling: Destruction of the Gorgopotamos Rail Bridge, 1942". Combatsim.com.
↑  Franzosi, Pier Giorgio (1991). L'Arma del Genio. Rome: Esercito Italiano - Rivista Militare. p. 224.
ערך זה הוא קצרמרבנושא גאוגרפיה של יוון ובנושא נהרות ונחלים. אתם מוזמנים לתרום לוויקיפדיה ו.
גליזה 673

|  נתוני תצפית |
| --- | --- |
 קבוצת כוכבים:  נושא הנחש
 שמות נוספים:  LHS 447
 סוג:  כוכב הסדרה הראשית כתום
 בהירות נראית:  7.492
 סיווג ספקטרלי:  K7V
 עלייה ישרה:  17ʰ 25ᵐ 45.23266ˢ מילי-שניות קשת בשנה
 נטייה:  ‏41.1208″ ‏06′ ‏02°‏+ מילי-שניות קשת בשנה
 מאפיינים פיזיים
 בהירות מוחלטת:  8.06
 מרחק:  25  שנות אור 7.66  פארסק
 רדיוס:  0.564 רדיוסי שמש
 מסה:  0.6-0.7 מסות שמש
 עוצמת הארה:  פי 0.11 מהשמש
 טמפרטורה:  4,030 K
 מהירות סיבוב:  5.6 קילומטר לשנייה
 גיל:  205±21 מיליון שנים
 מהירות רדיאלית:  24.4- קילומטר בשנייה
 תנועה עצמית:  1,334 מילי-שניות קשת בשנה
 היסט:  129.6231±0.0286 אלפיות של שניות קשת
 מתכתיות:  0.20-
גליזה 673 (נקרא גם LHS 447) הוא כוכב הסדרה הראשית כתום אשר ממוקם בקבוצת הכוכבים נושא הנחש. הכוכב בעל סיווג ספקטרלי של K7V. עם מסה של 70-60% מסת שמש. הכוכב ממוקם במרחק 25 שנות אור מהשמש. למרות קרבתו הוא עמום מכדי להיראות בעין בלתי מזוינת מכדור הארץ. הוא מסתובב סביב עצמו באיטיות.
הערות שוליים

↑  VizieR: LHS 447, LHS Catalogue, 2nd Edition (Luyten 1979)
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליזה 673".
גיל בלוז

| --- | --- |

גיל בלוז, 2008
 לידה:  28 ביוני 1967 (בן 57) ונקובר, קנדה 
 מדינה:  קנדה 
 תקופת הפעילות:  מ-1988 
 מקום לימודים:  האקדמיה האמריקאית לאמנויות הדרמה (1987)  תיכון מגי  Point Grey stəywəte:n̓ Secondary School 
 בן או בת זוג:  ריה קילסטדט (1994–?) 
 פרופיל ב-IMDb
 
גיל בלוז (באנגלית: Gil Bellows; נולד ב-28 ביוני 1967) הוא שחקן ובמאי קולנוע קנדי.
ביוגרפיה

בלוז נולד בוונקובר שבפרובינציה קולומביה הבריטית שבקנדה. את לימודיו התיכוניים עשה בבית הספר מגי סקונדרי.
קריירה

בלוז נהה אחר קריירת משחק, הוא למד באקדמיה האמריקאית לאמנויות הדרמה שבמנהטן והופיע על במות העיר. בלוז עשה תפקידים קטנים על המסך הקטן; ב-1991 הופיע בפרק של סדרת הדרמה "חוק וסדר". ב-1994 הופיע לראשונה בקולנוע – בלוז גילם את דמותו של טומי ויליאמס בסרט הקולנוע "חומות של תקווה". באותה שנה ראה אור סרט הקולנוע "Love and a .45", דרמת פשע בה שיחק בלוז את התפקיד הראשי לצד רנה זלווגר. שנה לאחר מכן שיחק בקומדיה הרומנטית "נישואין נוסח מיאמי" בכיכובה של שרה ג'סיקה פרקר. ב-1997 שיחק בסרט האימה הטלוויזיוני של Showtime "שלגיה: סיפור אימה" מועמד 3 פרסי אמי, לצד השחקנים סם ניל וסיגורני ויבר.
בשנים שלאחר מכן גילם דמויות נוספות על המסכים, עד שקיבל את אחד התפקידים הראשיים בדרמה הקומית של דייוויד אי קלי "אלי מקביל" שזכתה להצלחה רבה. בלוז גילם את דמותו של בילי תומאס, אהוב הנעורים של אלי (קליסטה פלוקהארט), ועם דמות זו הוא כנראה מזוהה יותר מכל (1997–2002).
בשנים 2–2001 גילם את דמותו של הסוכן מאט קאלאן בסדרת הדרמה "סוכנות הביון" (אנ') של CBS. בלוז גילם את אחת הדמויות הראשיות במותחן הפסיכולוגי "Chasing Sleep" (ראה אור ב-2001).
ב-2003 גילם את ד"ר תיאודור קונווי במותחן "אופק נסתר" לצד ואל קילמר.
בשנת 2004 ביצע הופעת אורח בסדרה "קארן סיסקו" (אנ').
ב-2006 השתתף בסרט המדע הבדיוני "Final Days of Planet Earth" של הולמרק. בלוז גילם את דמותו של פרנק טראמל בסרט הטלוויזיה "24: גאולה",
בשנת 2010 שיחק בסרט "לצוד על מנת להרוג", ובאותה שנה שיחק במותחן "לא ייאמן" בכיכובם של סמואל ל. ג'קסון וברנדון ראות'.
בשנת 2011 החל לגלם את ניקולאי פוטין בסדרת הפעולה "צדק אמיתי" בכיכובו של סטיבן סיגל. בשנת 2012, שיחק בסרט "הבית בקצה הרחוב" בשנת 2013 שיחק בפארקלנד.
בשנת 2015 שיחק בסרט הפעולה "מתח גבוה", לצד ג'ון טרבולטה ושרון סטון, ובסרט "דרך שמחה לעת עתה" לצד האחיות אמנדה מישלקה ואליסון מישלקה. בשנת 2016 כיכב בסדרת הדרמה "עדי ראייה" שיצר התסריטאי הישראלי עדי חזק לרשת USA Network.
בשנת 2019 החל לגלם את דמותו של אוונס בסדרת הפשע "ג'ט" בכיכובה של קארלה גוג'ינו. באותה שנה שיחק בסרט האימה "סיפורים מפחידים שמספרים בחשיכה", ובסרט "אתיקה בעסקים" לצדו של לרנז טייט.
בשנת 2020 שיחק במיני-סדרה של רשת Freeform "אהבה בימי קורונה" בדמותו של פול.
בשנת 2022 שיחק במיני-סדרה "Women of the Movement"‏; דרמה היסטורית מבית רשת ABC בדמותו של עורך הדין האמריקאי ג'רלד צ'אתאם.
חיים אישיים

בשנת 1994 נישא בלוז לשחקנית האמריקאית ריה קילסטדט ולהם בת ובן.
הערות שוליים

↑  Magee Secondary School
| --- | --- |
בקרת זהויות :  NLI: 987007320463205171  PLWABN: 9810548063205606  BNE: XX1363452  BnF: cb140714711 (data)  GND: 140561056  ISNI: 0000 0001 0930 4818  LCCN: no98131252  NKC: xx0050281  SUDOC: 077186540  VIAF: 107244179   WorldCat (עם VIAF): 107244179
ג'ים בוילן (1965)

| --- | --- |
 לידה:  18 באפריל 1965 (בן 59) איסט גרנד ראפידס שבמישיגן, ארצות הברית
 עמדה:  מאמן
 גובה:  1.88 מטרים
 מכללה:  אוניברסיטת מיין
 קבוצות כמאמן
 1987–1992   1992–2003   2003–2004   2004–2005   2005–2007   2007–2011   2011–2013   2013–2015   2015   2015–2018   2018–2020:  אוניברסיטת המדינה של מישיגן (עוזר)   יוסטון רוקטס (עוזר)   גולדן סטייט ווריורס (עוזר)   מילווקי באקס (עוזר)   אוניברסיטת המדינה של מישיגן (עוזר)   אוניברסיטת יוטה   אינדיאנה פייסרס (עוזר)   סן אנטוניו ספרס (עוזר)   נבחרת קנדה (עוזר)   שיקגו בולס (עוזר)   שיקגו בולס
ג'יימס פרנסיס "ג'ים" בוילן (באנגלית: James Francis "Jim" Boylen; נולד ב-18 באפריל 1965) הוא מאמן כדורסל אמריקאי, אשר שימש כמאמנה הראשי של קבוצת שיקגו בולס מליגת ה-NBA. זכה בשלוש אליפויות NBA כעוזר מאמן; שתיים עם יוסטון רוקטס (1994, 1995) ואחת עם סן אנטוניו ספרס (2014).
נעורים וקריירת מכללות

בוילן נולד בעיר איסט גרנד ראפידס שבמישיגן, ובין השנים 1983–1987 למד באוניברסיטת מיין. כשחקן קבוצת הכדורסל של האוניברסיטה שיחק בעמדת הרכז, ורשם ממוצעים של 12.1 נקודות ו-3.6 אסיסטים למשחק. בעונתו האחרונה קלע 21.1 נקודות למשחק, נבחר לחמישיית העונה של המחוז הצפון-אטלנטי, ואף סיים במקום השני בהצבעה לפרס השחקן המצטיין של המחוז, אחרי הזוכה רג'י לואיס.
קריירת אימון

מיד עם סיום לימודיו ב-1987 מונה לעוזרו של ג'וד הית'קוט, מאמן קבוצת הכדורסל של אוניברסיטת מישיגן סטייט. עד שנת 1992 נשאר בוילן בתפקיד זה, אז עבר לשמש כעוזר מאמן בקבוצת יוסטון רוקטס מליגת ה-NBA, תחת המאמן רודי טומג'נוביץ'. ב-11 עונותיו עם יוסטון העפיל עמה לפלייאוף 7 פעמים, וזכה בשתי אליפויות NBA בעונות 1994 ו-1995. לקראת עונת 2003/2004 עבר בוילן לשמש כעוזרו של אריק מוזלמן בגולדן סטייט ווריורס, ובעונה העוקבת החזיק בתפקיד דומה במילווקי באקס, תחת המאמן טרי פורטר.
בשנת 2005, לאחר 13 עונות רצופות ב-NBA, חזר לאוניברסיטת מישיגן סטייט בה היה עוזרו של המאמן טום איזו, חבר היכל התהילה לעתיד.
קריירת אימון > אוניברסיטת יוטה

בשנת 2007 מונה בוילן לראשונה בקריירה לתפקיד מאמן ראשי, כשהחל לאמן את קבוצת הכדורסל של אוניברסיטת יוטה. בארבע עונותיו כמאמן הקבוצה רשמה יוטה מאזן כולל של 69 ניצחונות ו-60 הפסדים (53.5%), והעפילה פעם אחת בלבד לטורניר אליפות המכללות, בעונת 2008/2009, בה הודחה כבר במשחק הראשון כשהפסידה לאוניברסיטת אריזונה. בסיום עונת 2010/2011 פוטר מאימון הקבוצה והוחלף על ידי לארי קריסקוביאק.
קריירת אימון > החזרה ל-NBA

בשנת 2011 חזר בוילן לתפקד כעוזר מאמן ב-NBA, הפעם תחת המאמן פרנק ווגל באינדיאנה פייסרס. בעונתו היחידה באינדיאנה העפילה הקבוצה לשלב חצי גמר המזרח, בו הפסידה לאלופה שבדרך מיאמי היט בתוצאה 2–4. בעונות 2014 ו-2015 שימש בוילן כעוזרו של גרג פופוביץ' בסן אנטוניו ספרס, ובעונתו הראשונה בקבוצה זכה עמה באליפות ה-NBA השלישית שלו כעוזר מאמן.
בקיץ 2015 היה חלק מצוות האימון של נבחרת קנדה בכדורסל, תחת המאמן ג'יי טריאנו. באותו הקיץ זכה עם הנבחרת במדליית כסף במשחקים הפאן-אמריקאיים, ובמדליית ארד בטורניר אליפות האמריקות.
בעונת 2015/2016 מונה לעוזרו של מאמן שיקגו בולס הנכנס, פרד הויברג. בשתי עונותיו הראשונות בשיקגו ניצחה הקבוצה כמחצית ממשחקיה והשתתפה בסדרת פלייאוף אחת, אך בעונת 2017/2018 נפרדו הבולס מכוכבם ג'ימי באטלר והציגו יכולת מאכזבת עם 27 ניצחונות בלבד.
ב-3 בדצמבר 2018, לאחר שפתחה את עונת 2018/2019 עם מאזן שלילי 5–19, פיטרה שיקגו את הויברג ומינתה במקומו את בוילן כמאמן הראשי של הקבוצה. עד לסיום אותה עונה רשמו תחתיו הבולס מאזן שלילי 17–41, ולאורך העונה העוקבת העמידו מאזן 22–43. באוגוסט 2020 פוטר מתפקידו בשיקגו.
הערות שוליים

↑  ביוגרפיה, באתר הרשמי של ה-NBA,‏ 2003
↑  סטטיסטיקות המכללות של בוילן, באתר sports-reference.com
↑  שיקגו בולס מפטרת את הויברג וממנה את בוילן כמחליפו, באתר הרשמי של הקבוצה, 3 בדצמבר 2018
1 2  סן אנטוניו ספרס ממנה את בוילן כעוזר מאמן, באתר הרשמי של הקבוצה, 28 ביוני 2013
↑  שיקגו בולס ממנה את בוילן כעוזר מאמן, באתר הרשמי של הקבוצה, 17 ביוני 2015
↑  שיקגו פיטרה את פרד הויברג, ג'ים בוילן יחליפו, באתר וואלה, 3 בדצמבר 2018
↑  שיקגו מפטרת את בוילן מתפקידו, באתר הקבוצה, 14 באוגוסט 2020
גליזה 784

|  נתוני תצפית |
| --- | --- |
 קבוצת כוכבים:  טלסקופ
 שמות נוספים:  LHS 3531
 סוג:  ננס אדום
 בהירות נראית:  7.966
 סיווג ספקטרלי:  M0V
 עלייה ישרה:  20ʰ 13ᵐ 53.39765ˢ מילי-שניות קשת בשנה
 נטייה:  ‏50.4723″ ‏09′ ‏45°‏- מילי-שניות קשת בשנה
 מאפיינים פיזיים
 בהירות מוחלטת:  9.04
 מרחק:  20.2  שנות אור 6.19  פארסק
 רדיוס:  0.63 - 0.68 רדיוסי שמש
 מסה:  0.58 מסות שמש
 עוצמת הארה:  פי 0.0218 מהשמש
 טמפרטורה:  3,930 K
 מהירות סיבוב:  1 קילומטר לשנייה
 מהירות רדיאלית:  −33.46±0.52 קילומטר לשנייה
 תנועה עצמית:  779 מילי-שניות קשת בשנה
 היסט:  162.3212±0.0495 אלפיות של שניות קשת
 
גליזה 784 (נקרא גם LHS 3531) הוא ננס אדום בעל סיווג ספקטרלי של M0V הממוקם בקבוצת הכוכבים טלסקופ במרחק של 20.2 שנות אור (6.20 פארסק) מכדור הארץ. לכוכב בהירות נראית מדרגה 7.966.
הערות שוליים

↑  VizieR: LHS 3531, LHS Catalogue, 2nd Edition (Luyten 1979)
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליזה 784".
גרד ביניג

| --- | --- |

 לידה:  20 ביולי 1947 (בן 77) ארצות הברית פרנקפורט, אזור הכיבוש האמריקאי בגרמניה
 שם לידה:  Gerd Karl Binnig 
 ענף מדעי:  פיזיקה
 מקום מגורים:  גרמניה גרמניה
 מקום לימודים:  אוניברסיטת מינכן  אוניברסיטת גתה בפרנקפורט 
 מוסדות:  IBM (1978)  אוניברסיטת מינכן 
 פרסים והוקרה:  פרס נובל לפיזיקה (1986)  היכל התהילה הלאומי לממציאים (1994)  פרס גוסטב הרץ (1983)  פרס המדע על שם קלונג-וילהלמי (1983)  פרס קאוולי בננוטכנולוגיה (2016)  מדליית אורניה (1991)  אות המסדר מקסימיליאן של בוואריה למדעים ואמנויות (1998)  EPS Europhysics Prize (1984)  מדליית אליוט קרסון (1987)  פרס המלך פייסל הבין-לאומי במדעים (1984)  עמית IBM  מסדר ההצטיינות הבווארי  הצלב הגדול של מסדר הכבוד של הרפובליקה הפדרלית של גרמניה 
 תרומות עיקריות
 פיתוח מיקרוסקופ מנהור סורק
 
גרד ביניג (בגרמנית: Gerd Karl Binnig; נולד ב-20 ביולי 1947) הוא פיזיקאי גרמני שזכה בפרס נובל לפיזיקה לשנת 1986 על חלקו בפיתוח מיקרוסקופ מנהור סורק.
ביוגרפיה

יליד פרנקפורט, משפחתו חייה לפרקים בעיר זו ולפרקים באופנבך על המיין ולכן למד בבתי ספר בשתי הערים. בגיל עשר עלתה בראשו המחשבה להפוך לפיזיקאי. בשנות נעוריו למד מוזיקה וניגן בלהקה. בגיל 15 החל לנגן בכינור והיה חלק מתזמורת בית הספר.
ביניג למד פיזיקה באוניברסיטת פרנקפורט, את התואר הראשון סיים בשנת 1973 והמשיך ללימודי דוקטורט.
בשנת 1969 נישא ללור ווגלר, פסיכולוגית. בתם הבכורה נולדה בשווייץ ובנם השני נולד בקליפורניה. תחביביו של ביניג הם קריאה, שחייה וגולף.
בשנת 1978, נעתר להצעה של חברת IBM והצטרף לקבוצת המחקר שלהם בציריך, שם עבד עם היינריך רורר, כריסטוף גרבר ואדמונד וייבל. יחד, הם פיתחו את המיקרוסקופ מנהור סורק, מיקרוסקופ אשר בעזרתו ניתן לבחון משטחים ברמה האטומית. ועדת נובל תיארה את ההשפעה של המכשיר על עולם המדע באומרה "תחומים חדשים לחלוטין נפתחו לחקר מבנה החומר". העקרונות הפיזיקליים עליהם מתבסס הממ"ס היו ידועים עוד לפי שחברת IBM יצרה אותו, אך ביניג ועמיתיו היו הראשונים שהתגברו על הקשיים הטכניים הכרוכים בהרכבתו.
צוות המחקר של IBM בציריך זכה בתוך זמן קצר בפרסים רבים ויוקרתיים. בשנת 1986, ביניג ורוהר חלקו מחצית מפרס נובל לפיזיקה, והחצי הנוסף חולק לארנסט רוסקה.
ביניג, כריסטוף גרבר וקלווין קווייט המשיכו לפתח את מיקרוסקופ הכוח האטומי.
בשנת 1994, פרופסור ביניג הקים את חברת "דפיניאנס". החברה מתמקדת בפיתוח מוצרים לתועלת תחומי מדעי החיים ומדעי כדור הארץ. בשנת 2014 החברה נרכשה על ידי תאגיד אסטרה בסכום של 150 מיליון דולר.
"מרכז הננוטכנולוגיה ביניג-רורר", הממוקם באחד ממחוזותיה של ציריך ובבעלות IBM קרוי על שם היינריך רורר וגרד ביניג.
ג'יילן מקדניאלס

| --- | --- |

 לידה:  31 בינואר 1998 (בן 26) סיאטל, וושינגטון, ארצות הברית
 עמדה:  פאוור פורוורד, סנטר
 גובה:  2.06
 מספר:  2
 מכללה:  אוניברסיטת המדינה של סן דייגו (2017–2019)
 דראפט:  בחירה מספר 52, 2019 שארלוט הורנטס
 קבוצות כשחקן
 2019–2023   2019–2021   2023   2023–:  שארלוט הורנטס   גרינסבורו סווארם   פילדלפיה 76'   טורונטו ראפטורס
 
ג'יילן מקדניאלס (באנגלית: Jalen McDaniels; נולד ב-31 בינואר 1998) הוא כדורסלן אמריקאי המשחק בעמדות הפאוור פורוורד והסנטר בטורונטו ראפטורס. אחיו, ג'יידן, גם הוא כדורסלן.
קריירת מכללות

מקדניאלס נולד בסיאטל והחל לשחק כדורסל עבור אוניברסיטת המדינה של סן דייגו. הוא נרשם לדראפט 2018 ב-NBA, אך לבסוף התחרט והתמודד בדראפט ה-NBA‏ 2019, בו נבחר על ידי שארלוט הורנטס בבחירה ה-52.
קריירה מקצועית

ב-10 באוקטובר 2019 חתם על חוזה עם שארלוט הורנטס, שהפך לאחר מכן לחוזה דו כיווני עם גרינסבורו סווארם, שלוחתה של ההורנטס בליגת הפיתוח של ה-NBA. ב-25 באוקטובר 2019 ערך את הופעת הבכורה שלו ב-NBA, כשעלה מהספסל בהפסד 99–121 למינסוטה טימברוולבס וניפק שתי נקודות וריבאונד. בעונת 2019/2020 העמיד ממוצעים של 5.6 נקודות, 4.1 ריבאונדים ו-0.8 אסיסטים ב-18.3 דקות למשחק ב-16 משחקים בהם שיחק. בעונת 2020/2021 העמיד ממוצעים של 7.4 נקודות, 3.6 ריבאונדים ו-1.1 אסיסטים ב-19.2 דקות למשחק ב-47 משחקים בהם שיחק. בעונת 2021/2022 העמיד ממוצעים של 6.2 נקודות, 3.1 ריבאונדים ו-1.1 אסיסטים ב-16.3 דקות למשחק ב-55 משחקים בהם שיחק.
ב-9 בפברואר 2023 הועבר בטרייד משותף עם ארבע קבוצות לפילדלפיה 76'. ב-11 בפברואר ערך הופעת בכורה בקבוצה ורשם חמש נקודות וחמישה ריבאונדים בניצחון 101–98 על ברוקלין נטס.
ב-10 ביולי 2023 חתם בטורונטו ראפטורס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | שארלוט | 16 | 0 | 18.3 | 0.471 | 0.375 | 0.824 | 4.1 | 0.8 | 0.5 | 0.2 | 5.6 |
| 2020/2021 | שארלוט | 47 | 18 | 19.2 | 0.468 | 0.333 | 0.703 | 3.6 | 1.1 | 0.6 | 0.4 | 7.4 |
| 2021/2022 | שארלוט | 55 | 2 | 16.3 | 0.484 | 0.380 | 0.736 | 3.1 | 1.1 | 0.5 | 0.4 | 6.2 |
| 2022/2023 | שארלוט | 56 | 21 | 26.7 | 0.447 | 0.322 | 0.846 | 4.8 | 2.0 | 1.2 | 0.5 | 10.6 |
| 2022/2023 | פילדלפיה | 24 | 3 | 17.5 | 0.488 | 0.400 | 0.824 | 3.2 | 0.8 | 0.7 | 0.2 | 6.7 |
| קריירה |  | 198 | 44 | 20.2 | 0.465 | 0.345 | 0.784 | 3.8 | 1.3 | 0.7 | 0.4 | 7.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | פילדלפיה | 8 | 0 | 12.7 | 0.400 | 0.333 | 0.000 | 2.0 | 0.6 | 0.1 | 0.0 | 2.4 |
| קריירה |  | 8 | 0 | 12.7 | 0.400 | 0.333 | 0.000 | 2.0 | 0.6 | 0.1 | 0.0 | 2.4 |
הערות שוליים

↑  Twitter, Email, Facebook, Jalen McDaniels commits to SDSU hoops, San Diego Union-Tribune, ‏2015-09-10 (באנגלית אמריקאית)
↑  4A boys basketball: Jalen McDaniels is the latest in a long line of stars for Federal Way, The Seattle Times, ‏2015-12-12 (באנגלית אמריקאית)
↑  Derek Togerson • •, Aztecs Star to Declare for NBA Draft, NBC 7 San Diego (באנגלית אמריקאית)
↑  Aztecs' McDaniels declares for NBA draft, but won't hire agent, San Diego Union-Tribune, ‏2018-03-19 (באנגלית אמריקאית)
↑  Jalen McDaniels finally reaches a decision: He's staying at SDSU, San Diego Union-Tribune, ‏2018-05-31 (באנגלית אמריקאית)
↑  Jalen McDaniels leaving San Diego State to turn pro, FOX Sports (באנגלית אמריקאית)
↑  Charlotte Carroll, Zion headlines 2019 NBA draft combine invitees, Sports Illustrated (באנגלית אמריקאית)
↑  Charlotte Hornets Sign Jalen McDaniels, www.nba.com (באנגלית)
↑  Charlotte Hornets Convert Jalen McDaniels To Two-Way Contract, www.nba.com (באנגלית)
↑  Charlotte Hornets Sign Jalen McDaniels, www.nba.com (באנגלית)
↑  Hornets Assign Jalen McDaniels To Greensboro, Greensboro Swarm (באנגלית אמריקאית)
↑  Timberwolves vs. Hornets - Game Recap - October 25, 2019, ESPN (באנגלית)
גבעת הרב"טים

| --- | --- |

הגלעד בגבעת הרב"טים
 מידע כללי
 סוג:  אתר הנצחה
 על שם:  לוחמי פלוגת הרב"טים שנפלו במלחמת לבנון
 מיקום:  ליד שער הכניסה למושב שתולה
 מדינה:  ישראל 
 נגישות:  רכב
 הקמה ובנייה
 תקופת הבנייה:  ? – 10 באוקטובר 2013
 תאריך פתיחה רשמי:  10 באוקטובר 2013 
 קואורדינטות:  33°05′02″N 35°18′20″E﻿ / ﻿33.083775°N 35.3056°E﻿ / 33.083775; 35.3056
  (למפת הגליל המערבי מוגדלת) גבעת הרב"טים(למפת הגליל המערבי רגילה) גבעת הרב"טים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת הרב"טים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת הרב"טים
 
לוחמי פלוגת הרב"טים שנהרגו בלבנון
מגן גבעת הרב"טים
גדוד 202 על הנחתת בדרך ללבנון, 6 ביוני 1982
גבעת הרב"טים היא אתר הנצחה לזכרם של שבעה לוחמים מהפלוגה המסייעת של גדוד 202 בחטיבת הצנחנים, שנהרגו בלבנון במהלך מבצע שלום הגליל: דניאל דיין ממושב תלמי אלעזר, שי קיסר מקיבוץ גדות, יצחק עמוס מבית שמש, עפר שטרנברג מחיפה, מאיר כהן מירושלים, נעם אשכול מקיבוץ נצר סירני ויאיר ברזילאי מאשקלון.